Ég sá á vef BBC í gær , að í Bretlandi hafa yfirvöld öryggismála hvatt til þess , að aflétt verði banni við að hlera síma þingmanna við rannsókn mála . Harold Wilson , forsætisráðherra Breta , setti þetta bann fyrir rúmum 40 árum . Ég hef ekki séð neina frétt um þetta mál í blöðum hér eða á vefsíðum . Ég tók þá ákvörðun , þegar ég lagðist inn á sjúkrahúsið fyrir tveimur vikum að hlusta hvorki á útvarp né horfa á sjónvarp . Það hefur ekki tafið fyrir bata mínum en kannski hef ég misst af þessari frétt og einhverjum öðrum fyrir bragðið . Ég viðurkenni hins vegar fúslega , að mér finnst ég ekki hafa misst af neinu .